84 Jordbunden 



kaldes ved passende Behandling med fortyndede Syrer — kender man ogsaa en 

 Del Enzymer, hvis Virkninger viser sig i kemiske Processer af anden Art og 

 ofte i dybere gaaende Sønderdelinger. Hertil hører fx. de iltende Enzymer, 

 som sikkert findes i Eddikesyrebakterierne og i de saakaldte Nitrifikationsbak- 

 terier, der i Muldjorden udfører Ammoniakens Iltning til Nitriter og Nitrater, og 

 de reducerende Enzymer, der sikkert findes i Denitrifikationsbakterierne, 

 som omvendt reducerer Nitrater og Nitriter til frit Kvælstof og Ammoniak." 



Hertil hører ligeledes Enzymer, der indeholdes bl. a. i Organismer, som 

 fremkalder Mælkesyregæringer, Smørsyregæringer m. fl., der i Naturen spiller 

 en stor Rolle ved de organiske Stoffers Omdannelse. 



Bakterierne og Svampene i Jordbunden opstaar af Sporer, Kim eller 

 ved Deling af allerede tilstedeværende Væsener af samme Art, og de 

 vokser og formerer sig samtidig med at de ved Enzymernes Indvirkning 

 omformer de Stoffer, som de er omgivet af eller har optaget i deres Le- 

 geme. Ofte er det saaledes, at en Gruppe Bakterier, der fx. af et Kul- 

 hydrat frembringer et Stof, fx. en Syre som Mælkesyre, ikke kan trives 

 naar det frembragte Stof tiltager udover en vis ringe Mængde, saa at 

 Bakteriernes Virksomhed maa ophøre paa Grund af det ved Virksom- 

 heden frembragte Stof, hvis ikke enten Syren bindes af en tilstede- 

 værende Base Cfx. Kalk) eller andre Mikroorganismer træder hjælpende 

 til og omformer den dannede Syre til et for de oprindelige Bakterier 

 ikke skadeligt Stof, hvorved Processen kan fortsættes. I Naturen gaar 

 det ofte som i en velledet Fabrik, det ene Hold Arbejdere afløser det 

 andet ved Stoffets Bearbejdning, saa at Processen kan fuldføres til Ende- 

 maalet uden Afbrydelse. Processen begyndes af den ene Gruppe Mikro- 

 organismer eller Enzymer, fortsættes af den næste for maaske at sluttes 

 af en tredie eller fjerde Gruppe. 



Som Eksempel kan man anføre Stivelses Omdannelse gennem for- 

 skellige Mellemstadier til Kulsyre og Vand. Enzymerne „Diastase", der 

 findes i spirende Frø, omdanner Stivelsen til gæringsdygtige Sukker- 

 arter, disse omdannes ved Gærsvampes Virksomhed til Alkohol og Kul- 

 syre, Alkohol kan omdannes af Eddikesyrebakterierne under Iltning til 

 Eddikesyre, og de samme eller andre Mikroorganismer kan omdanne 

 Eddikesyre til Kulsyre og Vand, altsaa til de samme Stoffer, hvoraf den 

 grønne Plante i sin Tid ved Sollysets Indvirkning dannede Stivelse gen- 

 nem forskellige Mellemtrin. Som et andet Eksempel kan nævnes Kvæl- 

 stoffets Vandring i Naturen. En grøn Plante, fx. Rug, optager fra Luften 

 Kulsyre, fra Jordbunden Vand og Nitrater og danner deraf Æggehvide- 

 stof. Bringes den døde Plante ned i Jorden, omdanner Forraadnelses- 

 bakterieme Æggehvidestofferne til Kulsyre, Vand og Ammoniak. Dette 

 sidste Stof iltes af andre Bakterier ved Ilt fra Luften til Salpetersyre, 

 der som Nitrat atter gennem Rødderne i vandig Opløsning kan optages 



